ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ نے منگولیا کے صدر کی ضیافت کی؛ کہا کہ ہندوستان اور منگولیا نہ صرف اسٹرٹیجک شراکت دار ہیں بلکہ روحانی پڑوسی بھی ہیں
صدر جمہوریۂ ہند جناب رام ناتھ کووند نے آج  راشٹرپتی بھون میں منگولیا کے صدر مسٹر خالت ماگن بٹولگا کی ضیافت کی۔ انھوں نے منگولیاکے صدر کے اعزاز میں ایک دعوت کا اہتمام کیا۔
صدر بٹولگا کا ہندوستان میں خیر مقدم کرتے ہوئے، صدر جمہوریہ جناب رام ناتھ کووند نے کہا کہ پچھلے دس سالوں میں کسی منگولیائی صدر کا یہ پہلا ہندوستان کا دورہ ہے۔ انھوں نے اعتماد کا اظہار کیا کہ یہ دورہ ہندوستان-منگولیا کی دوطرفہ تعلقات میں سنگ میل ثابت ہوگا۔
صدر جمہوریہ نے کہا کہ ہندوستان، منگولیا کے ساتھ اپنے گہرے اور دوستانہ تعلقات کو بہت اہمیت دیتا ہے۔ انھو ں نے کہا کہ ہندوستان اور منگولیا ‘اسٹرٹیجک شراکت دار’ ہی نہیں بلکہ اپنی مشترکہ بودھ وراثت سے جڑے ‘روحانی پڑوسی’ بھی ہیں۔ صدر جمہوریہ نے کہا کہ انھیں اس بات کی خوشی ہے کہ دونوں ملکوں کے درمیان دوطرفہ تعلقات میں اب بنیادی ڈھانچے، خلا اور ڈیجیٹل روابط جیسے کئی اہم شعبوں میں اقتصادی تعاون کی توسیع ہو رہی ہے۔ انھوں نے کہا کہ دونوں ملک سائبر تحفظ، اطلاعاتی ٹیکنالوجی، قدرتی آفات سے نمٹنے، کانکنی اور مویشی پروری کے شعبوں میں باہمی تعاون کر رہے ہیں۔
صدر جمہوریہ نے اقوام متحدہ کی سلامتی کونسل کی مستقل رکنیت کے لیے ہندوستان کی امیدواری کی مسلسل حمایت کے لیے منگولیا کی ستائش کی۔ انھوں نے ‘بین الاقوامی شمسی اتحاد’ میں شامل ہونے کے منگولیات کے فیصلے کی بھی تعریف کی۔ صدر جمہوریہ نے کہا کہ اس سے قابل تجدید توانائی کے شعبہ میں ہماری شراکت داری مضبوط ہوگی اور ہمیں ماحولیاتی تبدیلی سے نمٹنے میں مدد ملے گی۔
صدر جمہوریہ رام ناتھ کووند نے کہا کہ صدیوں سے لوگوں کے درمیان تبادلہ ہمارے تعلقات کی بنیاد رہی ہے۔ ہندوستان کے بودھ راہب اور تاجر، امن ویکجہتی اور دوستی کے پیغام کے ساتھ منگولیا گئے۔ اسی طرح وقت کے ساتھ ساتھ منگولیاکے اسکالر اور زائرین بدھ مت کی تعلیم اورروحانی استفادے کے لیے ہندوستان آئے اور یہ روایت مستقل طور پر جاری ہے۔ ہندوستان کوآج بدھ مت کی تعلیم سے منسلک تقریباً 800 منگولیا کے طلبا کی میزبانی کرنے کا شرف حاصل ہے۔
صدر جمہوریہ نے کہا کہ حکومت ہند منگولیا کی حکومت اور اس کے شہریوں کے ساتھ کام کرنے کے لیے پرعزم ہے، تاکہ دونوں ملکوں کے شہریوں کی خوشحالی کے لیے ہماری اسٹرٹیجک شراکت داری کو مزید مستحکم اور وسعت دی جاسکے۔
۔ ۔ ۔ ۔ ۔ ۔ ۔ ۔ ۔
U. No. 4273
(Visitor Counter : 80
ماحولیات، جنگلات اور موسمیاتی تبدیلی کی وزارت
ماحولیاتی تجاویز کی منظوری کے لیے زیر التوا معاملے
16.07.2023 تک، چھتیس گڑھ، جھارکھنڈ اور اڈیشہ میں نئے پروجیکٹوں سے متعلق کل 16 ماحولیاتی کلیئرنس  تجاویز مرکزی سطح پر غور کے مختلف مراحل میں ہیں جیسا کہ ترمیم شدہ ای آئی اے نوٹیفکیشن، 2006 کی دفعات کے مطابق ہے۔ ان میں سے 05 تجاویز ریاست چھتیس گڑھ سے متعلق ہیں، 06 تجاویز ریاست جھارکھنڈ اور 05 تجاویز ریاست اوڈیشہ سے متعلق ہیں۔
انوائرنمنٹ امپیکٹ اسسمنٹ نوٹیفکیشن، 2006 میں وضع کردہ دفعات کے مطابق، جیسا کہ ترمیم کی گئی ہے، تجاویز کا جائزہ ماہر تشخیص کمیٹی  کے ذریعے کیا جاتا ہے، جس کے بعد وزارت منظوری کے لیے ای اے سی کی سفارشات پر غور کرتی ہے۔
یہ معلومات ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک تحریری جواب میں دی۔
ش ح۔ا م ۔
U.NO.7234
(Visitor Counter : 33
وزیراعظم کا دفتر
وزیراعظم نے کرناٹک کے وزیرجناب امیش کٹی کے انتقال پر تعزیت کی
وزیراعظم جناب نریندر مودی نے کرناٹک کے وزیر جناب امیش کٹی کے انتقال پر اپنی دلی تعزیت کااظہار کیا۔
وزیر اعظم نے ٹویٹ کیا :
’’جناب امیش کمارجی ایک آزمودہ کار لیڈر تھے جنہوں نے کرناٹک کی ترقی میں گراں قدر تعاون کیا ہے۔ ان کے انتقال سے دکھ ہوا ہے۔ اس دکھ کی گھڑی میں میری ہمدردیاں ان کے اہل خانہ اورحامیوں کے ساتھ ہیں ‘‘ ۔
ریلوے کی وزارت
ہندوستانی ریلوے نے مسافروں کی سہولت کے لئے مشہور علاقے کو اسٹیشن کے نام سے جوڑنے کا اختراعی نظریہ اپنایا
مشہور علاقوں؍شہروں والے چھوٹے اسٹیشنوں کی پہچان کرنا اب آسان
سفر کا منصوبہ بناتے وقت ہندوستانی ریلوے نہ صرف اسٹیشن ، بلکہ صحیح جگہ بھی بتائے گی
چھوٹے اسٹیشنوں کو مشہور شہروں؍ علاقوں سے جوڑا گیا ہے، جیسے :سارناتھ کو بنارس سے، سابرمتی کو احمد آباد سے، پنویل کو ممبئی سے جوڑا گیا ہے
یہ نیا نظریہ سفر کی بہتر اسکیم ویب سائٹ و موبائل ایپ پر ٹکٹ بکنگ میں مسافروں کو ایک بہتر احساس فراہم کرے گا۔
سیاحوں کے لئے اسٹیشن کی تلاش میں آسانی۔
ریلوے اسٹیشنوں کو جوڑنے کے لئے سٹیلائٹ سٹی کو جوڑنا-جیسے نوئیڈا سے نئی دہلی۔
175مشہور شہر ؍علاقے کو 725اسٹیشنوں کے ساتھ میپ کیا گیا ہے۔
یہ سہولت 21جولائی 2023 سے دستیاب ہوگی۔
مسافروں کی سہولت کے لئے چھوٹے اسٹیشنوں کو مشہورعلاقوں؍ شہروں کے ساتھ پہنچاننے کی سہولت کے لئے ہندوستانی ریلوے نے مشہور علاقوں کو اسٹیشن کے نام کے ساتھ جوڑنے کا ایک اختراعی نظریہ اپنایاہے۔اس نئے نظریے سے سفر کی بہتر اسکیم اور ویب سائٹ و موبائل ایپ پر ٹکٹ کی بکنگ میں مسافروں کو ذاتی طورپر بہتر احساس ہوگا۔ اس سے سیاحوں کو بھی سہولت ہوگی، کیونکہ اسٹیشن کی تلاش آسان ہوجائے گی۔ ساتھ ہی مسافروں کو بہتر کنکٹی ویٹی ملے گی۔یہ سہولت کل سے دستیاب ہوگی۔
اس پہل میں سٹیلائٹ سٹی کو ریلوے اسٹیشنوں سے جوڑنا بھی شامل ہے-جیسے نوئیڈا سے نئی دہلی۔ کبھی کبھی مقامی ؍مشہور نام ریلوے اسٹیشن کے ناموں سے مختلف ہوتے ہیں، جس سے سفر کی اسکیم بناتے وقت تذبذب کی صورت حال پیدا ہوجاتی ہے۔چنانچہ اس طرح کے جڑاؤ سے تذبذب کی صورتحال کا خاتمہ ہوگا۔
مقصد کو پورا کرنے کے لئے ٹیکنالوجی میں ایپلی کیشنوں میں تبدیلیاں کی گئی ہیں اور 175مشہور شہر ؍علاقے کو 725اسٹیشنوں کے ساتھ جوڑا گیا ہے۔ان تبدیلیوں کو ای-ٹکٹ بکنگ ویب سائٹ کے سفر پلانر اسٹیشن تلاش میں شامل کیا گیا ہے۔ فعالیت کو سفر پلانر اور ٹکٹ کی الیکٹرونک ریزرویشن پرچی پر دکھایا جائے گا۔
مسافروں کو فائدہ
ریل سفر پلاننگ میں مسافروں کے لئے بہتر اور ذاتی تجربہ
سیاحوں کے لئے سہولت
سیاحوں کے لئے اسٹیشن کی تلاش آسان
سیاحت کے نقطہ نظر سے اہم مقامات، جیسے کاشی، کھاٹو شیام، بدری ناتھ، کیدار ناتھ، ویشنو دیوی وغیرہ کو قریب قریب اسٹیشن سے میپ کیا گیا ہے۔
بہترکنکٹی ویٹی
ریلوے اسٹیشنوں کو جوڑنے کے لئے سٹیلائٹ سٹی کو جوڑنا-جیسے نوئیڈا سے نئی دہلی
علاقائی اہمیت اور شہریوں کے قابل فخر:ریلوے اسٹیشن سے مشہور شہر کے نام کا ربط شہریوں کو فخر اور ملکیت کے جذبے کا احساس کرتا ہے۔
یہ فعالیت آپریشنل اسباب سے اسٹیشن میں تبدیلی کے معاملے میں مواصلت میں آسانی فراہم کرے گی۔مثال کے طورپر اگر آپریشنل؍رکھ رکھاؤ سرگرمی کے سبب ایک مقرر شدہ اسٹیشن کو تبدیل کیا جاتا ہے-سفر پلانر تلاش میں متبادل اسٹیشن دکھائے گا۔
مثال کے لئے ٹرین 19031[احمد آباد سے جے پور]کو مقررہ اسٹیشن احمد آباد کے بجائے اساروا سے چلانے کی اسکیم ہے۔ اساروا کو احمد آباد اِن پُٹ پر سفر پلانر میں دکھایا جائے گا-موجودہ وقت میں یہ سرگرمی مینوئل طور سے کی جاتی ہے۔
اس کے علاوہ ایم آئی ایس پیدا ہونے سے نئی ٹرینوں اور اسٹیشن سہولتوں کی بہتر منصوبہ سازی میں مدد ملے گی۔
بھارت کا مسابقتی کمیشن
سی سی آئی نے کورل بلو انویسمنٹ پرائیویٹ لمیٹیڈ کے ذریعہ سودر لینڈ گلوبل ہولڈنگز انک میں حصص کی حصولیابی کو منظوری دی
کمپٹیشن کمیشن آف انڈیا  نے کورل بلو انویسٹمنٹ پرائیویٹ لمیٹیڈ کے ذریعے سودرلینڈ گلوبل ہولڈنگز انک میں حصص کی حصولیابی کو منظوری دی۔
مجوزہ اتصال کا تعلق متعلق شرائط پوری کئے جانے پر کورل بلو انویسٹمنٹ پرائیویٹ لمیٹیڈ  کے ذریعہ دو قسطوں میں سودر لینڈ گلوبل ہولڈنگز انک  کے کامن اسٹاک کے سیریز سی پریفرڈ اسٹاک کنورٹیبل کی حصولیابی سے ہے۔
جی آئی سی انویسٹر جی آئی سی بلو ہولڈنگز پرائیویٹ لمیٹیڈ کی مکمل ملکیت والی کمپنی ہے۔ جو کہ جی آئی سی  پرائیویٹ لمیٹیڈ کی بھی مکمل ملکیت ہے۔ جی آئی سی انویسٹر سنگاپور میں ایک پرائیویٹ لمیٹیڈ کمپنی کے طور پر قائم کی گئی ایک اسپیشل پرپز وہیکل کمپنی ہے۔ یہ انویسٹمنٹ ہولڈنگ کمپنیوں کے ایک گروپ کا حصہ ہے جس کا انتظام i)) جی آئی سی اسپیشل انویسٹمنٹس پرائیویٹ لمیٹیڈ جو کہ جی آئی سی پرائیویٹ لمیٹیڈ کی مکمل ملیت والی کمپنی ہے اور  جی آئی سی کا انٹیگریٹیڈ اسٹرٹیجیز گروپ کے ذریعہ کیا جاتا ہے۔
سودرلینڈ ایک پرائیویٹ ملکیت والی ہولڈنگ کمپنی ہے، جو کہ امریکہ میں قائم کی گئی تھی ۔ سودرلینڈ ایک ہولڈنگ کمپنی کے طور پر کام کرتی ہے اور یہ ایک گلوبل انفارمیشن ٹیکنالوجی سروس پرووائڈر ہے جس کو انٹیگریٹیڈ بزنس پروسیز آؤٹ سورسنگ ، بزنس ٹرانسفارمیشن، کلاؤڈ، بیک آفس، اینڈ فرنٹ آفس سروسز، بزنس پروسیز اور ٹیکنالوجی مینجمنٹ سروسز میں خصوصی مہارت حاصل ہے۔ یہ بھارت میں چار بالواسطہ ذیلی کمپنیوں کے ذریعے کام کرتی ہے جن میں  سودرلینڈ گلوبل سروسز پرائیویٹ لمیٹڈ؛  سودرلینڈ ڈیولپمنٹ کمپنی پرائیویٹ لمیٹڈ؛  ایڈوینٹٹی گلوبل سروسز پرائیویٹ لمیٹڈ اور  سودرلینڈ ہیلتھ کیئر سولیوشنز پرائیویٹ لمیٹڈ شامل ہیں۔
سی سی آئی کا مفصل آرڈر بعد میں آئے گا۔
۔۔۔۔۔۔۔۔۔۔۔
ش ح۔ا گ ۔ن ا۔
U-312
(Visitor Counter : 114
ریلوے کی وزارت
’میری سہیلی‘ پہل
نئی دہلی،10؍فروری:ریلوے پروٹیکشن فورس  میں پورے جنوب مشرقی ریلوے میں ٹرینوں میں خواتین مسافروں کی سکیورٹی کے لئے تجرباتی طور پر ’میری سہیلی‘ پہل کا اسی زون نے آغاز کیا تھا۔ خاتون مسافروں میں سکیورٹی کا احساس پیدا کرنے میں کامیابی کو دیکھتے ہوئے اس پہل کو 17 اکتوبر 2020 سے بھارتی ریلوے کے تمام نیٹ ورک میں تمام زونل ریلوے میں شروع کیا گیا۔ میری سہیلی پہل کا آغاز تمام خاتون مسافروں کو ، ان کے سفر شروع ہونے سے ان کے سفر کے خاتمے کے اسٹیشن تک تحفظ فراہم کرنے کے لئے کیا گیا ہے۔ اس کو نافذ کرنے کے لئے تمام زونل ریلوے میں خواتین آر پی ایف اہلکاروں کی ٹیمیں متعین کی گئیں۔ سردست آر پی ایف کی 1176 خاتون اہلکار پورے بھارتی ریلوے نیٹ ورک میں یومیہ بنیاد پر اس مقصد کے لئے تعینات کی جاتی ہیں۔
ریلوے ایکٹ 1989 کی دفعہ 58 کے تحت ٹرینوں میں خاتون مسافروں کے لئے سیٹوں کو مخصوص کیا جاتا ہے۔ اسی مناسبت سے مسافر ٹرینوں کو بھارتی ریلوے نے مسافر خواتین کے لئے مندرجہ ذیل سیٹوں کو مخصوص کیا ہے۔
1- طویل فاصلے والی میل ؍ ایکسپریس ٹرینوں میں سلیپر کلاس میں 6 برتھ کا ریزرویشن کوٹہ اور غریب رتھ ؍ راجدھانی؍ دورنتو ؍ پوری طرح اے سی ایکسپریس ٹرینوں میں تھری اے سی کلاس میں خاتون مسافروں کے لئے، چاہے وہ تنہا سفر کر رہی ہیں یا گروپ کے ساتھ ہوں، 6 برتھ کا ریزرویشن کوٹہ ۔
2- سلیپر کلاس میں ہر ڈبے میں 6 سے 7 نچلی برتھ کا ریزرویشن کوٹہ ، جب کہ ایئر کنڈیشن تھری ٹیئر  میں 4 سے 5 نچلی برتھ اور ایئر کنڈیشن 2 ٹیئر  کلاس میں ہر ڈبے میں 3 سے 4 نچلی برتھ کا کوٹہ،  ۔ اس کے علاوہ بزرگ شہریوں ، 45 سال اور اس سے زیادہ کی عمر والی خواتین اور حاملہ خواتین کے لئے کوٹہ۔
3- زیادہ تر طویل فاصلے والے میل ؍ ایکسپریس ٹرینوں میں دوسرے درجے کی لگیج کم گارڈ کوچ  میں خواتین کے لئے دوسرے درجے میں گنجائش۔
4- ای ایم یو  ، ڈی ایم یو  ایم ایم ٹی ایس  ٹرینوں میں خاتون مسافروں کے لئے غیر ریزرو خصوصی کوچ ؍ کمپارٹمنٹ کا کوٹہ جو مانگ اور گنجائش کی دستیابی پر منحصر ہوتا ہے۔
خواتین آر پی ایف اہلکاروں سمیت خواتین کے مسافر ڈبوں میں آر پی ایف کے گارڈوں کی تعیناتی کا فیصلہ متعلقہ ٹرینوں ؍ سیکشن ، وقت ، علاقے کا محل وقوع، علاقے میں خطرے کے امکانات اور ماضی میں جرائم کے اعداد وشمار کے تجزئے وغیرہ کے بعد کیا جاتا ہے۔ یہی وجہ ہے کہ ان کی تعیناتی میں وقتا فوقتا تبدیلی ہوتی رہتی ہے۔ البتہ بڑے شہروں میں چلنے والی خواتین اسپیشل ٹرینوں کو خاتون آر پی ایف اہلکاروں کے ذریعے تحفظ فراہم کیا جاتا ہے۔
سر دست مغربی اور وسطی ریلوے میں 14 خواتین کے لئے خصوصی ٹرینیں ہیں، جو ممبئی کے علاقے میں چلائی جارہی ہیں۔ ان کے علاوہ 20 ٹرینی ایسی ہیں جن میں تین تین ڈبوں کو خو اتین کے لئے مخصوص کیا گیا ہے۔ جنوبی ریلوے میں چنئی علاقے میں چلنے والی 21 ٹرینوں میں سے 12 ٹرینوں میں 6.5 ڈبے ، 9 ٹرینوں میں 5.5 ڈبوں کو خواتین کے لئے مخصوص کیا گیا ہے۔
یہ معلومات آج لوک سبھا میں ریلوے ، کامرس اور صنعت ، صارفین کے امور ، خوراک اور تقسیم عامہ کے وزیر جناب پیوش گوئل نے ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔

U-1616
(Visitor Counter : 115
وزارتِ تعلیم
وزیر اعظم جناب نریندر مودی وارانسی میں 19 نومبر کو ایک ماہ تک چلنے والے پروگرام ’کاشی تمل سنگمم‘کا افتتاح کریں گے
جناب دھرمیندر پردھان نے وزیر اعظم کے دورۂ کاشی سے قبل انتظامات کا جائزہ لیا
وزیر اعظم جناب نریندر مودی 19 نومبر کو اترپردیش کے وارانسی میں ’’کاشی تمل سنگم‘‘ کے عنوان سے ایک ماہ تک چلنے والے پروگرام کا افتتاح کریں گے۔ 17 نومبر سے 16 دسمبر 2022 تک وارانسی  میں ’کاشی تمل سنگمم‘ کا انعقاد کیا جا رہا ہے، جس کا مقصد ملک کی دو اہم اور قدیم مراکز تعلیم تمل ناڈو اور کاشی کے درمیان پرانے روابط کو دوبارہ دریافت کرنا، اس کی تصدیق کرنا اور اس کا جشن منانا ہے ۔
مرکزی وزیر برائے تعلیم، فروغ ہنرمندی اور انٹرپرینیورشپ جناب دھرمیندر پردھان وزیر اعظم کے دورۂ کاشی سے قبل انتظامات کا جائزہ لینے کے لیے وارانسی میں پروگرام کی تیاریوں کی سرگرمی سے نگرانی کر رہے ہیں۔ اس سے پہلے، انہوں نے کاشی تمل سنگمم کے کامیاب انعقاد کو یقینی بنانے کے لیے حکومت ہند کے وزیر ریلوے، تمل ناڈو کے گورنر، یوپی حکومت کے حکام اور دیگر اہم حصص داروں کے ساتھ میٹنگیں بھی کیں۔
کاشی تمل سنگمم کا انعقاد حکومت ہند کی وزارت تعلیم نے دیگر وزارتوں جیسے ثقافت، ٹیکسٹائل، ریلوے، سیاحت، فوڈ پروسیسنگ، اطلاعات و نشریات وغیرہ اور یوپی حکومت کے تعاون سے کیا ہے۔ اس پروگرام کا مقصد دونوں خطوں کے اسکالرز، طلباء، فلسفیوں، تاجروں، کاریگروں، فنکاروں اور زندگی کے دیگر شعبوں سے تعلق رکھنے والے افراد کو ایک دوسرے کے ساتھ آنے، اپنے علم، ثقافت اور بہترین طور طریقوں کو مشترک کرنے اور ایک دوسرے کے تجربات سے سیکھنے کا موقع فراہم کرنا ہے۔ یہ کوشش این ای پی 2020 کے ہندوستانی نالج سسٹم کی دولت کو جدید نظاموں کے ساتھ مربوط کرنے پر زور دینے کے ساتھ ہم آہنگ ہے۔ آئی آئی ٹی مدراس اور بی ایچ یو پروگرام کے لیے دو نافذ کرنے والی  ایجنسیاں ہیں۔
تمل ناڈو کے 2500 سے زیادہ مندوبین 12 زمروں کے تحت جن میں طلباء، اساتذہ، ادب، ثقافت، دستکار، روحانی شخصیات، وراثت، تجارت، صنعت کار، پیشہ ور افراد وغیرہ شامل ہیں، وارانسی کا 8 روزہ دورہ کریں گے۔ وہ ایک ہی تجارت، پیشے اور دلچسپی سے تعلق رکھنے والے مقامی لوگوں کے ساتھ بات چیت کرنے کے لیے 12 زمروں میں سے ہر ایک کے لیے تیار کردہ خصوصی پروگراموں میں سیمینار، ایل ای سی ڈیمز، سائٹ وزٹ وغیرہ میں شرکت کریں گے۔ مندوبین وارانسی اور اس کے آس پاس کے مقامات بشمول پریاگ راج اور ایودھیا کا بھی دورہ کریں گے۔ بی ایچ یو اور دیگر اعلیٰ تعلیمی اداروں کے طلباء تعلیمی پروگراموں میں حصہ لیں گے۔ وہ دونوں خطوں میں مختلف شعبوں سے متعلق تقابلی طور طریقوں کا مطالعہ کریں گے اور سیکھنے کے عمل کی دستاویز سازی کریں گے۔ 200 طلباء پر مشتمل وفد کے پہلے گروپ نے 17 نومبر کو چنئی سے اپنا دورہ شروع کیا، ان کی ٹرین کو تمل ناڈو کے گورنر جناب آر این روی نے چنئی ریلوے اسٹیشن سے ہری جھنڈی دکھا کر روانہ کیا۔
اس کے ساتھ ہی مقامی لوگوں کے فائدے کے لیے وارانسی میں ہینڈلوم، دستکاری، او ڈی او پی مصنوعات، کتابوں، دستاویزی فلموں، کھانوں، آرٹ فارمس، تاریخ، سیاحتی مقامات وغیرہ پر مشتمل ایک ماہ تک چلنے والی نمائش منعقد کی جائے گی۔
افتتاحی پروگرام کے دوران وزیر اعظم تمل ناڈو سے آنے والے مندوبین سے بات چیت کریں گے۔ افتتاحی تقریب میں مختلف ثقافتی پرفارمنس ہوں گے، جن میں جناب الیاراجا کا ووکل رینڈیشن اور کتابوں کا اجرا شامل ہیں۔
وزیراعظم کا دفتر
وزیراعظم نے لتامنگیشکر کو ان کے یوم پیدائش پر یاد کیا
وزیراعظم جناب نریندر مودی نے لتامنگیشکر کو ان کے یوم پیدائش پر یاد کیا ہے ۔
جناب مودی نے یہ اطلاع بھی دی ہے کہ ایودھیا میں ایک چوک کا نام لتا دیدی کے نام پر رکھا جائے گا ۔ انہوں نے کہا ہے کہ ہندوستان کی عظیم شخصیات میں سے ایک کے لئے صحیح معنوں میں یہ ایک خراج عقیدت ہوگا۔
وزیراعظم نے ٹویٹ کیا :
’’ لتا دیدی کو ان کے یوم پیدائش پر یاد کرتا ہوں۔ ان کے حوالے سے میرے ساتھ بہت سی یادیں ہیں .... وہ بے شمار ملاقاتیں جن میں انہوں نے بےپناہ محبت کااظہار کیا ، میں آج بہت خوش ہوں کہ ایودھیا میں ایک چوک کانام ان کے نام پر رکھا جائے گا ۔ ہندوستان کی ایک عظیم ترین شخصیت کو یہ ایک بہترین خراج عقیدت ہے‘‘۔
وزارت دفاع
وزیردفاع راج ناتھ سنگھ اوران کے ویتنامی ہم منصب جنرل فان وان گیانگ نے ہنوئی میں باہمی سطح کی بات چیت کی
دفاعی تعاون بڑھانے کے لئے 2030 کے لئے بھارت ویتنام دفاعی شراکت داری پر مشترکہ وژن بیان پر دستخط کئے گئے
آپسی فائدے کے لاجسٹک تعاون کے لئے طریقۂ کار کوآسان بنانےکےلئے بھی ایک مفاہمت نامے پر دستخط کئے گئے
وزیردفاع راج ناتھ سنگھ نے 8 جون 2022 کو ہنوئی میں قومی دفاع کے ویتنام کے وزیر جنرل فان وان گیانگ کے ساتھ باہمی سطح کی بات چیت کی۔ دونوں نے باہمی دفاعی رابطے اور علاقائی و عالمی امور میں مزید تعاون بڑھانے کے لئے موثر اور عملی اقدامات پر وسیع تر گفتگو بھی کی ۔ دونوں ملکوں کے وزرائے دفاع نے بھارت- ویتنام دفاعی شراکت داری پر ایک مشترکہ وژن اسٹیٹمنٹ پر دستخط بھی کئے جس سے موجودہ دفاعی تعاون کو وسعت دینے میں کافی مدد مل سکے گی اور دفاعی تعاون میں اضافہ ہوگا۔
دونوں وزراء کی موجودگی میں آپسی لاجسٹکس تعاون پر ایک مفاہمت نامے پر بھی دستخط کئے گئے ۔ دونوں ملکوں کی دفاعی افواج کے درمیان رابطے بڑھانے کے اس دور میں یہ آپسی فائدے کے لاجسٹک تعاون کے لئے طریقہ کار کوآسان بنانے کی جانب ا یک بڑا قدم ہے اور یہ اس طرح کا ایک بڑا سمجھوتہ ہے، جس پر ویتنام نے کسی ملک کے ساتھ دستخط کئے ہیں ۔
دونو ں وزراء نے ویتنام کو 500 ملین امریکی ڈالر کے دفاعی لائن آف کریڈٹ دینےکے سلسلے کو جلد حتمی شکل دینے پر بھی اتفاق کیا ۔ ان پروجیکٹوں کے نفاذ سے ویتنام کی دفاعی صلاحیت کو خاطر خواہ طور پر بڑھایا جاسکے گا اور مزید یہ کہ وزیراعظم جناب نریندر مودی کے میک ان انڈیا ، میک فار دی ورلڈ کے وژن کو آگے بڑھایاجاسکے گا ۔
وزیر دفاع نے ویتنامی مسلح افواج کی صلاحیت سازی کے لئے ایئر فورس آفیسرس ٹریننگ ا سکول میں زبان اور آئی ٹی لیب کے قیام کے لئے دوسمولیٹرس اور مانیٹری گرانٹ دینے کا بھی اعلان کیا ۔
وزیردفاع نے ہنوئی میں آنجہانی صدر ہوچی من کے میسولیم میں ان کو خراج عقیدت پیش کرکے اپنے سرکاری دورے کاآغاز کیا ۔ انہوں نے ٹران کام پگوڈا کابھی دورہ کیا جو ایک بدھسٹ مندرہے جو دونوں ملکوں کے درمیان عوام سے عوام کے رابطوں اور قدیم تہذیبی رشتوں کو ظاہر کرتا ہے۔
بھارت اورویتنام 2016 کے بعد سے ایک جامع کلیدی شراکت داری مشترک کرتے رہے ہیں اور دفاعی تعاون کی شراکت داری کاایک کلیدی ستون ہے ۔ ویتنام بھارت کی مشرق نواز پالیسی اور ہند۔ بحرالکاہل وژن میں ایک ا ہم ساجھیدار ہے ۔ دونوں ممالک 2000 سال سے زیادہ عرصے سے تہذیبی اور ثقافتی رابطوں کی ایک مالامال تاریخ ساجھا کرتے رہے ہیں ۔ عصری دور میں بھارت اور ویتنام سب سے بھروسے مند تعلقات جاری رکھے ہوئے ہیں جس میں مفادات اور مشترکہ تشویش پر زیادہ توجہ دی گئی ہے ۔ دونوں ملکوں کے درمیان وسیع تر رابطوں کو بڑھانے کے لئےوقتا فوقتا باہمی دفاعی رابطوں کو وسعت دی جاتی رہی ہے ، نیز دفاعی پالیسی مذاکرات، فوج سے فوج کے درمیان تبادلوں، اعلی سطح کے دوروں، صلاحیت سازی اور تربیتی پروگراموں کے علاوہ اقوام متحدہ کی ا من کوششوں میں تعاون اور باہمی مشقیں بھی ان دفاعی رابطوں میں شامل ہیں ۔
وزارت دفاع
آئی این ایس سُنینا بیرا، موزمبیق میں داخل
جنوبی بحریہ کی کمان، کوچی پر مبنی آئی این ایس سنینا، 28 جون 2023 کو پورٹ بیرا، موزمبیق میں داخل ہوا۔ فوجی بینڈ کی دھوم دھام کے درمیان جہاز کا استقبال موزمبیق بحریہ کے اہلکاروں اور ڈی اے پریٹوریا نے کیا۔ میری ٹائم پارٹنرشپ اور باہمی تعاون کو بڑھانے کے لیے دونوں بحری افواج پیشہ ورانہ تبادلوں، کراس ڈیک وزٹ اور کھیلوں کے فکسچر میں شامل ہوں گی۔ یہ جہاز ہندوستانی بحریہ کے کمیونٹی رابطہ کاری پروگرام کے ایک حصے کے طور پر ایک طبی کیمپ کا انعقاد کرے گا۔ بندرگاہ کے مرحلے کی تکمیل پر، موزمبیق بحریہ کے ساتھ مشترکہ ای ای زیڈ نگرانی کا بھی منصوبہ ہے۔
۔۔۔۔۔۔۔۔۔۔۔۔۔۔۔۔۔۔۔۔۔

U-6632
(Visitor Counter : 52
ارضیاتی سائنس کی وزارت
مغربی ہمالیائی خطے میں بادل گرجنے اور بجلی چمکنے کے ساتھ کہیں کہیں بارش / برف باری ہونے کا امکان
اترا کھنڈ میں آج ژالہ باری ہونے کا امکان ہے
مشرقی مدھیہ پردیش ، چھتیس گڑھ ، مہاراشٹر کے اندرونی علاقوں اور تلنگانہ میں آج گرج چمک کے ساتھ بارش ہونے کا امکان ہے اور تیز رفتار سے ہوا چلنے کی بھی امید ہے
اگلے چار پانچ دن کے دوران ملک میں گرمی کی لہر کا کوئی امکان نہیں ہے
نئی دلّی ، 24 مارچ / ہندوستان کے محکمۂ موسمیات  کے موسم کی پیش گوئی کے قومی مرکز کے مطابق :
موسم کی اہم خصوصیات
- مغربی سمت میں موسم میں تبدیلی کی وجہ سے افغانستان اور اُس سے متصل پاکستان کے علاقے میں طوفان کی صورتِ حال قائم ہے ۔ اس کے علاوہ ، یہ صورتِ حال شمال مغربی راجستھان اور آس پاس بھی قائم ہے ۔ شمالی بحیرۂ عرب سے آنےو الی ہواؤں میں رطوبت میں کمی آئی ہے اور شمال مغربی بھارت میں موسم کی سرگرمی میں اضافہ ہو گا ۔
- مغربی موسمی تبدیلی کے مشرق کی جانب پیش رفت کی وجہ سے پنجاب ، ہریانہ ، چنڈی گڑھ اور دلّی ، مغربی اتر پردیش اور راجستھان میں آج سے موسم خشک رہے گا اور 25 مارچ سے مہاراشٹر اور مدھیہ پردیش میں بھی موسم صاف رہنے کی امید ہے ۔
اگلے چار پانچ دن کے دوران ملک میں کوئی گرم لہر چلنے کی امید نہیں ہے ۔
اگلے پانچ دن کے لئے موسم کی پیشگوئی29 مارچ ، 2021 ء کو صبح ساڑھے آٹھ بجے تک
24 مارچ  : اتراکھنڈ میں کئی مقامات پر گرج چمک اور دھول بھری ہوائیں چلنے کا امکان ہے ، جس میں دھول بھری آندھی کی رفتار 30 سے 40 کلو میٹر فی گھنٹہ تک پہنچ سکتی ہے ۔ تلنگانہ ، ودھربھ اور چھتیس گڑھ میں گرج چمک کے ساتھ بارش کا امکان ہے ، جب کہ جموں و کشمیر ، لداخ ، گلگت – بلتستان اور مظفر آباد ، ہماچل پردیش ، مشرقی مدھیہ پدیش ، ذیل ہمالیائی مغربی بنگال اور سکم ، انڈومان و نکوبار جزائر ، مدھیہ مہاراشٹر اور مراٹھ واڑہ میں کہیں کہیں گرج چمک کے ساتھ بارش ہو سکتی ہے ۔
25 مارچ  : کیرالہ اور ماہے ، ذیل ہمالیائی مغربی بنگال اور سکم ، اروناچل پردیش اور آسام اور میگھالیہ میں کہیں کہیں گرج چمک کے ساتھ بارش کا امکان ہے ۔
26 مارچ  : کیرالہ اور ماہے ، اروناچل پردیش اور آسام اور میگھالیہ میں کہیں کہیں گرج چمک کے ساتھ بارش کا امکان ہے ۔
27 مارچ  : کیرالہ اور ماہے میں کہیں کہیں گرج چمک کے ساتھ بارش ہو سکتی ہے ۔
28 مارچ  : جموں و کشمیر ، لداخ ، گلگت ، بلتستان اور مظفر آباد ، ہماچل پردیش اور کیرالہ اور ماہے میں کہیں کہیں گرج چمک کے ساتھ بارش کا امکان ہے ۔
مخصوص مقام سے متعلق موسم کی پیش گوئی اور وارننگ کے لئے موسم ایپ ، پیشگی ایڈوائزری کے لئے میگھ دوت ایپ اور گرج چمک سے متعلق وارننگ کے لئے دامنی ایپ ڈاؤن لوڈ کریں اور ضلع کے حساب سے وارننگ کے لئے ریاست کی ایم سی / آر ایم سی کی ویب سائٹ پر رجوع کریں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3177
(Visitor Counter : 99
وزیراعظم کا دفتر
وزیر اعظم نے اڈیشا میں رونما ہوئے ریل حادثے کے سلسلے میں صورتحال کا جائزہ لینے کے لیے منعقدہ اعلیٰ سطحی میٹنگ کی صدارت کی
وزیر اعظم صورتحال کا جائزہ لینے کی غرض سے اڈیشا کے لیے روانہ ہوئے
وزیر اعظم نے اڈیشا میں رونما ہوئے ریل حادثے کے سلسلے میں صورتحال کا جائزہ لینے کے لیے منعقدہ ایک اعلیٰ سطحی میٹنگ کی صدارت کی۔ جناب مودی صورتحال کا جائزہ لینے کے لیے اڈیشا بھی جا رہے ہیں۔
وزیر اعظم کے دفتر نے ٹوئیٹ کیا:
’’وزیر اعظم نریندر مودی نے اڈیشا میں رونما ہوئے ریل حادثے کے سلسلے میں صورتحال کا جائزہ لینے کے لیے منعقدہ ایک میٹنگ کی صدارت کی۔ جائزہ میٹنگ کے دوران متاثرین کے لیے بچاؤ، راحت رسانی اور طبی امداد کی فراہمی سے متعلق مختلف پہلوؤں پر تبادلہ خیال کیا گیا۔‘‘
’’وزیر اعظم نریندر مودی اُڈیشا کے لیے روانہ ہو رہے ہیں جہاں وہ ریل حادثے کی صورتحال کا جائزہ لیں گے۔‘‘
وزارت خزانہ
بالواسطہ ٹیکس اور کسٹمز کے سنٹرل بورڈ  مرکزی ٹیکس افسران کے لیے سنٹرل ایکسائز اور سروس ٹیکس آٹومیشن- گڈس اینڈ سروس ٹیکس  بیک اینڈ درخواست میں جی ایس ٹی ریٹرن کے لیے خودکار ریٹرن اسکروٹنی ماڈیول سامنے لے آیا
بالواسطہ ٹیکس اور کسٹمز کے سنٹرل بورڈ  کی کارکردگی کے حالیہ جائزے کے دوران مرکزی وزیر خزانہ اور کارپوریٹ امور محترمہ نرملا سیتا رمن نے جی ایس ٹی ریٹرن کے لیے جلد از جلد ایک خودکار ریٹرن اسکروٹنی ماڈیول تیار کرنے کی ہدایات دی تھیں۔
تعمیل کی توثیق کے اس غیر مداخلتی طریقے کو عمل میں لانے کے لیے سی بی آئی سی نے اس ہفتے مرکزی ٹیکس افسران کے لیے اے سی ای ایس- جی ایس ٹی بیک اینڈ ایپلی کیشن میں جی ایس ٹی ریٹرن کے لیے خودکار ریٹرن اسکروٹنی ماڈیول کو متعارف کیا ہے۔ یہ ماڈیول افسران کو مرکز کے زیر انتظام اُن ٹیکس دہندگان کے جی ایس ٹی ریٹرن کی جانچ پڑتال کرنے کے قابل بنائے گا جنہیں ڈیٹا اینالیٹکس اور سسٹم کے ذریعہ شناخت کردہ خطرات کی بنیاد پر منتخب کیا گیا ہے۔
ماڈیول میں ریٹرن سے وابستہ اندیشوں کی وجہ سے سامنے آنے والے تضادات ٹیکس افسران کو دکھائے جاتے ہیں۔ ٹیکس افسران کو جی ایس ٹی این کامن پورٹل کے ذریعے ٹیکس دہندگان کے ساتھ بات چیت کرنے کے لیے ورک فلو فراہم کیا جاتا ہے۔ اس کا تعلق فارم اے ایس ایم ٹی-10 کے تحت نظر آنے والے تضادات، فارم اے ایس ایم ٹی-11 میں ٹیکس دہندہ کے جواب کی رسید سے ہے۔ اس کے بعد کی کارروائی فارم اے ایس ایم ٹی-12 میں جواب کی منظوری کا حکم جاری کرنے کی صورت میں کی جاتی ہے یا شو کاز نوٹس جاری کیا جاتا ہے یا آڈٹ/تفتیش شروع کی جاتی ہے۔۔
اس خودکار ریٹرن اسکروٹنی ماڈیول کا نفاذ مالی سال 2019-20 کے جی ایس ٹی ریٹرن کی جانچ پڑتال کے ساتھ عمل میں آ گیا ہے اور اس مقصد کے لیے افسران کے ڈیش بورڈ پر مطلوبہ ڈیٹا پہلے ہی دستیاب کرا دیا گیا ہے۔
امور خارجہ کی وزارت
وزیر خارجہ ڈاکٹر ایس جے شنکر 11 سے 13 جون 2023 تک وارانسی، اتر پردیش میں جی 20 ترقیاتی وزراء کی میٹنگ کی صدارت کریں گے
مرکزی وزیر خارجہ ڈاکٹر ایس جے شنکر جی 20 ترقیاتی وزراء کی میٹنگ کی صدارت کریں گے جو 11-13 جون 2023 کے درمیان وارانسی، اتر پردیش میں منعقد ہونے والی ہے۔ وزیر اعظم جناب نریندر مودی جی 20 ہندوستانی صدارت کے تحت میٹنگ کے آغاز میں ویڈیو کے ذریعہ خصوصی خطاب کریں گے۔
وارانسی ترقیاتی وزراء کی میٹنگ، بڑھتے ہوئے ترقیاتی چیلنجوں کے درمیان منعقد ہوئی جو معاشی سست روی، قرض کی پریشانی، موسمیاتی تبدیلی کے اثرات، آلودگی اور حیاتیاتی تنوع کے نقصانات، بڑھتی ہوئی غربت اور عدم مساوات، خوراک اور توانائی کے عدم تحفظ، زندگی گزارنے کی لاگت، عالمی سپلائی چین میں رکاوٹیں، اور جغرافیائی سیاسی تنازعات اور تناؤ کے بحران کی وجہ سے مزید بڑھ گئے ہیں۔
جی 20 ترقیاتی وزارتی اجلاس ایس ڈی جیز کے حصول میں تیزی لانے اور ترقی، ماحولیات اور آب و ہوا کے ایجنڈوں کے درمیان ہم آہنگی کو فروغ دینے کے اقدامات پر اجتماعی طور پر اتفاق کرنے کا ایک موقع ہو گا جبکہ مہنگے تجارتی معاملات سے گریز کریں گے جو ترقی پذیر ممالک کے لیے پیش رفت کو روکتے ہیں۔
یہ میٹنگ وائس آف دی گلوبل ساؤتھ سمٹ کے بعد ہے جس کی میزبانی ہندوستان نے جنوری 2023 میں کی تھی، اور وارانسی میٹنگ میں لیے گئے فیصلے اقوام متحدہ کے ایس ڈی جی سمٹ میں بھی حصہ ادا کریں گے جو ستمبر میں نیویارک میں منعقد ہوگی۔ ترقیاتی وزراء کی میٹنگ چوتھی اور آخری ڈیولپمنٹ ورکنگ گروپ  میٹنگ سے پہلے ہوئی تھی، جو دہلی میں 6-9 جون تک منعقد ہوئی تھی۔
یہ میٹنگ دو اہم سیشنز پر مشتمل ہوگی، ایک "کثیر جہتی: ایس ڈی جیز کی طرف پیشرفت کو تیز کرنے کے لیے اجتماعی اقدامات" اور دوسرا "گرین ڈیولپمنٹ: اے لائف  اپروچ" پر۔
ڈی ڈبلیوجی، کی طرف سے کئے گئے اہم کام پر تعمیر کرتے ہوئے جی20 کی پچھلی صدارتوں نے ایس ڈی جیز کی جانب پیشرفت کو تیز کرنے اور اس سلسلے میں جی20 کے طویل مدتی وژن کو مضبوط بنانے کے لیے جی 20 کے تعاون کو بڑھانے کے اپنے مینڈیٹ کو آگے بڑھایا ہے جس میں پائیدار، جامع اور لچکدار اقتصادی ترقی کو فروغ دینے کی طرف جی20 کی کوششوں کو مضبوط کرنا شامل ہے۔
اجلاس میں کل 200 مندوبین کی شرکت متوقع ہے۔ ثقافتی پروگراموں، نمائشوں اور گھومنے پھرنے کا بھی اہتمام کیا گیا ہے تاکہ مندوبین کو وارانسی کی بھرپور ثقافت اور روایات کی جھلکیاں فراہم کی جا سکیں، جو دنیا کے قدیم ترین شہروں میں سے ایک ہے۔